นายกรัฐมนตรี ยืนยันหน้ากากอนามัยมีเพียงพอสำหรับบุคลากรทางการแพทย์และประชาชน และเตรียมใช้แอปพลิเคชันติดตามตัวประชาชนที่กักตัวในที่พักอาศัย
นายกรัฐมนตรี ยืนยันหน้ากากอนามัยมีเพียงพอสำหรับบุคลากรทางการแพทย์และประชาชน และเตรียมใช้แอปพลิเคชันติดตามตัวประชาชนที่กักตัวในที่พักอาศัยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และทีมแพทย์ ตรวจเยี่ยมให้กำลังใจการดำเนินงานของทีมแพทย์และความคืบหน้าสถานการณ์โรคโควิด - 19 ในประเทศไทย ว่า ไทยยังอยู่ระดับ 2 และเตรียมใช้แอปพลิเคชันติดตามตัวประชาชนที่กักตัวในที่พักอาศัยหลังเดินทางกลับจากประเทศเสี่ยง ส่วนการจัดการหน้ากากอนามัย ยืนยันว่าเน้นจัดให้บุคลากรทางการแพทย์เป็นอันดับแรก เนื่องจากต้องปฎิบัติงานมีความเสี่ยง โดยล่าสุดส่งมอบหน้ากากอนามัยให้โรงพยาบาลหลายแห่งเป็นที่พอใจแล้ว ส่วนหน้ากากอนามัยแบบผ้า 50 ล้านชิ้น จะทยอยแจกจ่ายให้กับประชาชนต่อไป พร้อมมอบหมายให้กระทรวงอุตสาหกรรมไปดำเนินการให้โรงงานปรับการผลิตให้ผลิตหน้ากากผ้าเพิ่มอีก 20 ล้านชิ้น โดยมั่นใจเพียงพอแน่นอน นอกจากนี้ จีนยังจะส่งมอบหน้ากากอนามัยมาให้กับไทยเพิ่มอีก ซึ่งถือเป็นความร่วมมือที่ดีต่อกันนายกรัฐมนตรี ยังกล่าวถึงผู้ที่กักตุนหน้ากากอนามัย จะต้องถูกลงลงโทษสถานหนักทั้งปรับและจำคุก รวมถึงผู้ที่หลบหนีการกักตัวด้วย ส่วนผู้ที่ถูกกักตัวประพฤติตัวไม่เหมาะสมในศูนย์ควบคุมโรค ที่จังหวัดชลบุรีนั้น นายกรัฐมนตรี กล่าวว่า ได้สั่งตรวจสอบแล้ว หากพบกระทำผิดก็ต้องถูกดำเนินการตามกฎหมาย พร้อมขอความร่วมมือประชาชนที่ติดตามข่าวในโซเชียลให้พิจารณาข้อเท็จจริงอย่างรอบคอบก่อน เพื่อไม่ให้เกิดความสับสนและแตกแยก